รัฐบาลไทย-ข่าวทำเนียบรัฐบาล-ฝ่ายปกครองขอนแก่นสนธิกำลังเจ้าหน้าที่ตำรวจ จับกุมผู้ผลิตน้ำกระท่อมผสมยาแก้ไอ พร้อมของกลางน้ำกระท่อมบรรจุขวดจำนวนมาก พร้อมเดินหน้าปราบปรามยาเสพติดและสิ่งผิดกฎหมายให้หมดไปจากขอนแก่น
วันอังคารที่ 27 กุมภาพันธ์ 2567
27/02/2567
ฝ่ายปกครองขอนแก่นสนธิกําลังเจ้าหน้าที่ตํารวจ จับกุมผู้ผลิตน้ํากระท่อมผสมยาแก้ไอ พร้อมของกลางน้ํากระท่อมบรรจุขวดจํานวนมาก พร้อมเดินหน้าปราบปรามยาเสพติดและสิ่งผิดกฎหมายให้หมดไปจากขอนแก่น
ฝ่ายปกครองขอนแก่นสนธิกําลังเจ้าหน้าที่ตํารวจ จับกุมผู้ผลิตน้ํากระท่อมผสมยาแก้ไอ พร้อมของกลางน้ํากระท่อมบรรจุขวดจํานวนมาก พร้อมเดินหน้าปราบปรามยาเสพติดและสิ่งผิดกฎหมายให้หมดไปจากขอนแก่นและสังคมไทย
วันนี้ (27 ก.พ. 67) นายไกรสร กองฉลาด ผู้ว่าราชการจังหวัดขอนแก่น เปิดเผยว่า จังหวัดขอนแก่นได้ขับเคลื่อนนโยบายของกระทรวงมหาดไทยภายใต้การนําของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ในการจัดระเบียบสังคม ปราบปรามผู้มีอิทธิพล และป้องกันแก้ไขปัญหายาเสพติด ซึ่งได้มีการจัดประชุมศูนย์ปฏิบัติการป้องกันและปราบปรามยาเสพติดอําเภอเมืองขอนแก่น (ศป.ปส.อ.เมืองขอนแก่น) โดยที่ประชุมมีมติในการกวดขันการกระทําความผิดเกี่ยวกับพืชกระท่อม และกฎหมายที่เกี่ยวข้อง โดยให้ ศป.ปส.อ.เมืองขอนแก่น โดยฝ่ายความมั่นคงอําเภอเมืองขอนแก่น บูรณาการร่วมกับส่วนราชการที่เกี่ยวข้อง บังคับใช้กฎหมายให้มีประสิทธิภาพสูงสุด เพื่อป้องกันความเสียหายที่จะเกิดแก่เด็กเยาวชน และสวัสดิภาพของชุมชน
นายไกรสร กองฉลาด ผู้ว่าราชการจังหวัดขอนแก่น กล่าวว่า เมื่อวันที่ 26 ก.พ. 67 นายชินกร แก่นคง นายอําเภอเมืองขอนแก่น มอบหมายให้นายอรรถพล ทิพย์ดารา ปลัดอําเภอเมืองขอนแก่น ร่วมกับนายปัณณทัต สามิบัติ ผู้ช่วยป้องกันจังหวัดขอนแก่น และสมาชิกกองอาสารักษาดินแดน สนธิกําลังร่วมกับเจ้าหน้าที่ตํารวจสถานีตํารวจภูธรจังหวัดขอนแก่น เจ้าหน้าที่ตํารวจสถานีตํารวจภูธรบ้านเป็ด ดําเนินการตรวจค้น สืบสวนขยายผลเกี่ยวกับพืชกระท่อมและกฎหมายที่เกี่ยวข้อง ในพื้นที่ตําบลบ้านเป็ด อําเภอเมืองขอนแก่น โดยสามารถจับกุมผู้กระทําความผิดได้ 2 ราย พร้อมของกลางเป็นน้ํากระท่อมจํานวนมาก
นายไกรสร กองฉลาด ผู้ว่าราชการจังหวัดขอนแก่น กล่าวต่อว่า จากการสืบสวนขยายผล พบร้านที่กระทําความผิดเกี่ยวกับพืชกระท่อม และกฎหมายที่เกี่ยวข้อง จํานวน 2 ร้าน ดังนี้ 1) ร้าน “ท่อมนมโต หวานเจี๊ยบ" อาคารพาณิชย์ หมู่ที่ 10 ตําบลบ้านเป็ด อําเภอเมืองขอนแก่น และได้จับกุมผู้กระทําความผิดได้ 1 ราย คือ นายวีรยุทธ พร้อมของกลางเป็นน้ํากระท่อมบรรจุขวดคละรส จํานวน 43 ขวด (ยังไม่ตรวจพิสูจน์สาร) และขวดยาแก้ไอ (ขวดเปล่า) จํานวน 30 ขวด ชุดจับกุมจึงได้แจ้งข้อกล่าวหาเบื้องต้น (สําหรับร้านค้า) ขายน้ํากระท่อมผสมยา ตามกฎหมายว่าด้วยพืชกระท่อม และในส่วนการกระทําที่อาจเป็นความผิดตามกฎหมายว่าด้วยยาและเภสัชกรรม พนักงานสอบสวนจะได้ส่งน้ํากระท่อมพิสูจน์แยกสาร หากพบสารเจือปนที่เป็นความผิดตามกฎหมาย จะได้แจ้งข้อกล่าวหาเพิ่มเติมตามกระบวนการทางกฎหมายต่อไป จากนั้นชุดจับกุมได้นําตัวผู้กระทําความผิดพร้อมของกลางส่งพนักงานสอบสวน เพื่อดําเนินการตามกฎหมายต่อไป 2) ร้าน “Lucky” ตั้งอยู่อาคารไม่ปรากฎเลขที่ ถนนศรีจันทร์ หมู่ที่ 23 ตําบลบ้านเป็ด อําเภอเมืองขอนแก่น โดยจับกุมผู้กระทําความผิดได้ 1 ราย คือ นายวิทยา พร้อมของกลางเป็นน้ํากระท่อมชนิดบรรจุขวด จํานวน 15 ขวด (ยังไม่ส่งพิสูจน์สาร) เบื้องต้นชุดจับกุมได้แจ้งข้อกล่าวหา จําหน่ายน้ํากระท่อมบรรจุขวด โดยผู้ผลิตนั้นไม่มีใบอนุญาต ตามกฎหมายว่าด้วยอาหาร หลังจากนั้น เจ้าหน้าที่จึงได้นําของกลางและผู้กระทําความผิด ส่งพนักงานสอบสวน ทั้งนี้ พนักงานสอบสวนจะได้ส่งน้ํากระท่อมส่งพิสูจน์ตรวจแยกสาร ณ ศูนย์วิทยาศาสตร์การแพทย์ จังหวัดขอนแก่น หากพบสารที่ผิดกฎหมาย เจ้าหน้าที่จะได้แจ้งข้อกล่าวหาเพิ่มเติมต่อผู้กระทําความผิด และดําเนินการตามกฎหมายต่อไป
“ปัญหายาเสพติดเป็นปัญหาสําคัญที่ส่งผลกระทบต่อสังคมมาอย่างยาวนาน ซึ่งจังหวัดขอนแก่นได้ให้ความสําคัญในการปราบปรามผู้มีอิทธิพลและแก้ไขปัญหายาเสพติดในพื้นที่มาอย่างต่อเนื่อง เพื่อนําความสงบสุข นํารอยยิ้ม และสร้างความปลอดภัยให้กับประชาชน ทั้งนี้ ขอความร่วมมือพี่น้องประชาชนหากมีเบาะแสการกระทําความผิดเกี่ยวกับยาเสพติด และการกระทําความผิดทุกประเภท หรือมีเหตุสร้างความเดือดร้อนรําคาญ สามารถแจ้งข้อมูลและร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 ตลอด 24 ชั่วโมง หรือเว็บไซต์ damrongdhama.dopa.go.th หรือแอปพลิเคชั่น "Dopa Help" ทั้งระบบ Android และ iOS" นายไกรสร กองฉลาด ผู้ว่าราชการจังหวัดขอนแก่น กล่าวเน้นย้ํา
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข #SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood